(6) Autoritatea Europeană pentru Siguranța Alimentară (EFSA) a adoptat două avize: în 2004, un aviz privind bunăstarea animalelor în cadrul principalelor sisteme de asomare și sacrificare ale anumitor specii de animale, mai precis privind aspecte ale bunăstării în cadrul principalelor sisteme de asomare și sacrificare ale principalelor specii comerciale de animale („Welfare aspects of the main systems of stunning and killing the main commercial species of animals”) și, în 2006, un aviz privind aspecte ale bunăstării în cadrul principalelor sisteme de asomare și sacrificare ale cervidelor, caprinelor, iepurilor, struților, rațelor, gâștelor și prepelițelor („Welfare aspects of the main systems of stunning and killing applied to commercially farmed deer, goats, rabbits, ostriches, ducks, geese and quail”) crescute în scopuri comerciale. Legislația comunitară în acest domeniu ar trebui să fie actualizată, pentru a ține cont de avizele științifice menționate anterior. Recomandările de a elimina treptat utilizarea dioxidului de carbon în cazul porcinelor și al păsărilor de crescătorie, precum și de a elimina treptat utilizarea asomatoarelor cu baie de apă în cazul păsărilor de crescătorie nu au fost incluse în propunere deoarece evaluarea impactului a indicat că, în prezent, acestea nu sunt viabile din punct de vedere economic în UE. În plus, alte recomandări nu ar trebui să fie incluse în prezentul regulament pentru că ele se referă la parametri tehnici care ar trebui să facă parte din măsurile de punere în aplicare sau din codurile de bune practici. Recomandările privind peștii de crescătorie nu au fost incluse în prezenta propunere ca urmare a necesității unui aviz științific și a unei evaluări economice suplimentare în acest domeniu.

(6) Autoritatea Europeană pentru Siguranța Alimentară (EFSA) a adoptat două avize: în 2004, un aviz privind bunăstarea animalelor în cadrul principalelor sisteme de asomare și sacrificare ale anumitor specii de animale, mai precis privind aspecte ale bunăstării în cadrul principalelor sisteme de asomare și sacrificare ale principalelor specii comerciale de animale („Welfare aspects of the main systems of stunning and killing the main commercial species of animals”) și, în 2006, un aviz privind aspecte ale bunăstării în cadrul principalelor sisteme de asomare și sacrificare ale cervidelor, caprinelor, iepurilor, struților, rațelor, gâștelor și prepelițelor („Welfare aspects of the main systems of stunning and killing applied to commercially farmed deer, goats, rabbits, ostriches, ducks, geese and quail”) crescute în scopuri comerciale. În 2001, Comitetul științific pentru sănătatea și bunăstarea animalelor (CSSBA) a adoptat un raport privind bunăstarea animalelor crescute pentru producția de blănuri, care conține o analiză a metodelor de ucidere utilizate în crescătoriile de animale pentru blănuri. Legislația comunitară în acest domeniu ar trebui să fie actualizată, pentru a ține cont de avizele științifice menționate anterior. Recomandările de a elimina treptat utilizarea dioxidului de carbon în cazul porcinelor și al păsărilor de crescătorie nu au fost incluse în propunere deoarece evaluarea impactului a indicat că, în prezent, acestea nu sunt viabile din punct de vedere economic în UE. În plus, alte recomandări nu ar trebui să fie incluse în prezentul regulament pentru că ele se referă la parametri tehnici care ar trebui să facă parte din măsurile de punere în aplicare sau din codurile de bune practici. Recomandările privind peștii de crescătorie nu au fost incluse în prezenta propunere ca urmare a necesității unui aviz științific și a unei evaluări economice suplimentare în acest domeniu.